Lav et referat af nedenstående tekst:

Tekst:
Storm, blæst og bølger er hård kost for kysterne i Nordjylland. Især omkring Nørre Lyngby nord for Løkken har det været slemt, og flere huse er blevet revet ned for at undgå at styrte i havet. Det problem vil firmaet GroundPlug Biologisk Kystsikring nu gøre noget ved, og derfor sætter de torsdag gang i Danmarks første biologiske kystsikringsprojekt ved Nørre Lyngby strand. - Der er mange føleleser i spil for mange involvede, nu hvor vi endelig kan komme i gang med projektet. Det har været en lang proces at komme i mål og få godkendt projektet, siger Carsten Aagerup, direktør for GroundPlug International i en pressemeddelelse. Falske terasser med beplantning Kort fortalt går den biologiske kystsikring ud på at opbygge små skrænter ved hjælp af filefaskiner, der bliver placeret i terasser. Terasserne tilføres sand til at skabe en hælding, og den hældning skal så aftage bølgernes kraft, når de støder mod kysten. På hver af terasserne bliver der lagt kokosmåtter og pilemadrasser, der skal fungerer som grobund for planter, der også skal være med til at beskytte skrænterne. Planterne fungerer også som sandfang og skal reducere sandflugten. - Vi har brugt lang tid på at dokumentere og efterprøve metoden. Alligevel er det med stor ydmyghed, at vi prøver kræfter med Vesterhavet i vores første biologiske kystsikringsprojekt af denne størrelse. Det er voldsomme naturkræfter, der er i spil og vi krydser naturligvis alle fingre for, at anlægget får tid til at etablere sig, før det skal modstå en storm i Bodil-størrelse, skriver GroundPlug i sin pressemeddelelse. Projektet bliver opført lige i tide til, at det kan blive testet henover vinteren, hvor kysterne bliver ramt af de årlige vinterstorme. GroundPlug vil justere og rette på kystsikringen i løbet af vinteren, hvis der skulle opstå problemer. Det er otte grundejere, der er gået sammen i Nørre Lyngby Kystlag, der har stået for finansieringen sammen med blandt andre Hjørring Kommune. GroundPlug har lavet en animationsvideo, der viser, hvordan den biologiske kystsikring fungerer. Du kan se videoen nedenfor.

Referat:
Torsdag skydes Danmarks første biologiske kystsikringsprojekt i gang på Nørre Lyngby strand. Forhåbningen er at redde kysterne fra bølgerne.